Συντεταγμένες: 35°54′13.745″N 14°26′53.009″E﻿ / ﻿35.90381806°N 14.44805806°E﻿ / 35.90381806; 14.44805806

Η **Βίλλα Παρίζιο** (αγγλικά: *Villa Parisio*‎) είναι έπαυλη στη Λίτζα της Μάλτας. Χτίστηκε τον 16ο αιώνα από την οικογένεια Μουσκάτι και τελικά πέρασε στα χέρια των οικογενειών Παρίζιο Μουσκάτι, ντε Πίρο και Στρίκλαντ. Αυτή τη στιγμή είναι η έδρα του Ιδρύματος Στρικλαντ (Strickland), και επίσης το σπίτι του Ρόμπερτ Χόρνιολντ-Στρίκλαντ και της οικογένειάς του. Η Μέιμπελ Στρίκλαντ αγόρασε τη Βίλα Παρίζιο το 1943. Ενώ ίδρυσε το Ίδρυμα Στρίκλαντ για την ίδια και τους κληρονόμους της, άφησε επίσης μια ρήτρα ότι η έδρα του Ιδρύματός της θα μπορούσε να μεταφερθεί σε οποιοδήποτε άλλο μέρος στη Μάλτα.

Ιστορία
-------

Η Βίλα Παρίζιο πιστεύεται ότι χτίστηκε κατά τον 16ο αιώνα ως θερινή κατοικία της οικογένειας Μουσκάτι. Η πρώτη αναφορά στο κτίριο χρονολογείται από το 1567. Το 1797, κληρονομήθηκε από τον Πάολο Παρίζιο Μουσκάτι και μεταβιβάστηκε στη σύζυγό του Αντονία Μουσκάτι Ζάρα μετά το θάνατό του το 1841. Η βίλα αγοράστηκε από την Λαίδη Μάργκαρετ Στρίκλαντ, σύζυγο του Λόρδου Στρίκλαντ το 1938.

Στη συνέχεια, η βίλα αγοράστηκε το 1943 από τη Μέιμπελ Στρίκλαντ, η οποία έζησε εκεί μέχρι το θάνατό της το 1988. Είναι τώρα η έδρα του *Ιδρύματος Στρίκλαντ* (αγγλικά: *Strickland Foundation*‎), ένα ίδρυμα που ιδρύθηκε από τη Μέιμπελ το 1979. Η Μέιμπελ ίδρυσε την ημερήσια εφημερίδα *Times of Malta* (η οποία αποτελεί την παλαιότερη καθημερινή εφημερίδα που εξακολουθεί να κυκλοφορεί ως σήμερα στη Μάλτα) με τον πατέρα της, Λόρδο Στρίκλαντ, το 1935.

Η ιδιοκτησία της βίλας αμφισβητείται επί του παρόντος μεταξύ του *The Strickland Foundation* και του Ρόμπερτ Χόρνιολντ-Στρίκλαντ, του μοναδικού κληρονόμου της Μέιμπελ Στρίκλαντ.

Kήποι
-----

Η βίλα έχει τους δικούς της κήπους, οι οποίοι περιέχουν έναν αριθμό πορτοκαλιών και ελαιόδεντρων.

Το 2012, σύμφωνα με την ειδησεογραφική ιστοσελίδα *Gozo News,* «Για να συμβαδίσει με την παράδοση των Χριστουγέννων, o Ανώτατος Επίτροπος της Μάλτας στο Ηνωμένο Βασίλειο έστειλε ένα κουτί με πορτοκάλια της Μάλτας ως χριστουγεννιάτικο δώρο στην Αυτού Μεγαλειότης στο Ανάκτορο του Μπάκιγχαμ. Φέτος, έξι δωδεκάδες πορτοκάλια, τα οποία προέρχονταν από τους κήπους της πρώην κατοικίας στη Λίτζα «Βίλα Παρίζιο» της Μέιμπελ Στρίκλαντ, παρουσιάστηκαν σε ένα χειροποίητο ξύλινο κιβώτιο που φτιάχτηκε σκόπιμα στη Μάλτα για αυτή την περίσταση.».

Παραπομπές
----------

1. 1 2  Sammut, Salvu (2013). «Infakkru l-memorja ta’ Ms. Mabel Strickland» (στα mt). *Festa tas-Salvatur 2013* (Soċjetà Sant’Andrija Villa Lija A.D. 1880) (19): 99-100. Αρχειοθετήθηκε από το πρωτότυπο στις 2016-03-04.. Ανακτήθηκε στις 1 October 2015.
2. 1 2  «Villa Parisio and the Strickland Foundation». *user.orbit.net.mt*. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 1 Οκτωβρίου 2015.
3. ↑  «Strickland Foundation celebrates 25th anniversary». *Times of Malta* (στα Αγγλικά). Ανακτήθηκε στις 31 Μαρτίου 2021.
4. ↑  «Villa Parisio mediation fails, Strickland heirs go back to court». *MaltaToday.com.mt* (στα Αγγλικά). Ανακτήθηκε στις 31 Μαρτίου 2021.
5. 1 2  «High Commissioner sends Maltese oranges to the Queen». *Gozo News* (στα Αγγλικά). 4 Δεκεμβρίου 2012. Ανακτήθηκε στις 31 Μαρτίου 2021.

Δείτε επίσης
------------

* Παλάτσο Παρίζιο (Βαλέτα)